Blua bero

La blua bero (Vaccinium corymbosum), foje ankaŭ nomata grapolmirtelo, estas planto el la familio de la Erikacoj (Ericaceae). Ĝi estas fruktoporta arbusto kun alto de  1,5-2,5 m. Malĝuste la blua bero ofte estas indikata kiel mirtelo. La mirtelo  (Vaccinium myrtillus) tamen estas alia specio. La folioj en la aŭtuno alikoloras al fajre ruĝa.

Oni povas manĝi la berojn krudajn, kuiri ilin en tortoj aŭ fari konfitaĵon, sukon, vinon ktp.

La beroj enhavas tre multe da antioksidantoj, vitaminon C kaj iom da fero kaj magnezio.
Estas diversaj teorioj ke la beroj helpas la vidkapablon aŭ kuracas vidproblemojn. Ĉu tio science validas, restas neklare.

 Nutra valoro 

La nutra valoro de 100 gramoj da freŝaj bluaj beroj:

 Energio  230 kĴ Karbohidrato  11 g Proteino  1 g Graso  0,37 g Vitamino C  13 mg Vitamino B1  0,03 mg Vitamino B2  0,06 mg Kalcio  6,21 mg Fero  0,17 mg Magnezio  4,83 mg

Unu litro da berosuko enhavas 8-11 g (meze 9,5 g) acidon, el kiu citrata acido estas la plej grava.

 Vidu ankaŭ 
 Supernutraĵo
 Mirtelo

Kategorio:Erikacoj
Kategorio:Holarktisa flaŭro
Kategorio:Nearktisa flaŭro
Kategorio:Palearktisa flaŭro
Kategorio:Fruktoj
Kategorio:Beroj